title: Fedafa sukara, Volga bost (trutca ke Levitan)
text: Detce tir Volga bost bak awaltas is sukas afizcek. Ronef kril ke taneafa azenta va tanoy tiv dem italap atoer, i va ankittota vanlapina gan batakafa gantatota. Isteon, tiv dem taneazenton tanoy detcesik is sumefa widava kadimazenton. Kelt tir faltaf is dem batakaf rujod ; lava ke bost tir orikafaltafa. Alpoz tir bagaf is daavaf isen lofta drumetalasa va ora va kontesa stragama loplekud. Meka koefa koboda, meka skaltera koe trak vox anton rena mu bli is wenda.